Ficksburg-plaasaanval: 'Groot genade het my kind gered' | Maroela Media
Elsa Corbett se seun, Arend (26), is drie keer in die gesig geskiet nadat hy en 'n plaaswerker deur vyf mans op 'n plaas in Ficksburg in die Vrystaat aangeval is.
Corbett sê Thsotetsi het ook uitgespring en teen die aanvallers begin veg. "Sokkies het hulle ook gebyt en weg van Arend af probeer trek." Arend kon daarin slaag om die vuurwapen by een van die aanvallers af te neem en het dit op hulle gerig en die sneller getrek.
Arend het meswonde aan sy onderarmholtes en in sy sy. Maroela Media het vroeër berig een verdagte is in 'n hospitaal dood.
Arend is tans nog in die hoësorgeenheid van die Mediclinic Bethlehem nadat hy Donderdagaand daarheen gehaas is. Corbett vertel hulle het omstreeks 17:45 met hom by die hospitaal geland waarna hy lank in die teater was.
"Die dokters het gesê hulle sal vir hom 'n plastiekwangbeen inplant en dat daar baie planne is wat hulle kan maak. Ek het ook vir Arend gesê hy moet van hierdie aanval getuig. Hy sê vir my God het saam met hom daar baklei. My kind is fiks en sterk, maar hy is nie 'n groot man nie en daar is nie 'n manier waarop hy vyf gewapende mans sou kon afweer nie. Ons wil getuig van die Here se teenwoordigheid."
Corbett vertel dat sy gisteraand meer as 400 SMS'e op haar foon gehad het. "Ons het nie 'n oog toegemaak soos mense gebel het nie. Dit is ongelooflik." Arend is in Mei vanjaar met sy vrou, Sanette, getroud.
Volgens Corbett vra Arend heeltyd hoe dit met Thsotetsi gaan. Hy word tans in 'n ander hospitaal behandel. Volgens haar is niks gesteel tydens die aanval nie, selfs sy beursie het op die grond gelê en die bakkie se sleutel was nog in die aanskakelaar.
"Ons is alle dank aan die Here verskuldig."
God is groot!!!!
Die Polisie gaan 'n konstabel die plaasaanval laat ondersoek. En 'n span van 10 van die Valke stuur om die "wrede boere" wat die arme onskuldige aanvalle se dood te ondersoek.
Jou naam Arend sê alles, jy het dapper geveg en ek stem saam met jou ouers dat God se teenwordigheid daar was en nog steeds daar is. Mag jy volkome herstel, en sterkte vir jou en jou familie.
Loof Die Here! Spoedige beter skap julle twee!
Arend jy en Thotetsi was baie dapper om julle self te verdedig en met genade van die Here het julle NOG n plaas aanval, deur lafaards oorleef.